कहा जाता है मनुष्य सभी जीवों मे सबसे श्रेष्ठ जीव है। आदि-मानव के काल से आज कलयुग की 21वी शताब्दी मे ‘वह’ कहाँ से कहाँ पहुँच गया है। हर एक शताब्दी अपनी किसी न किसी चीज़ के लिए पहचानी जाती है। ऐसे ही 21वी शताब्दी ‘इंटरनेट और वेब मीडिया’ के युग की शताब्दी मानी जा रही है। अब आपको रेल टिकट, हवाई टिकट के लिए लंबी कतार मे लगने की आवश्यकता नहीं है। झट से कुछ सेकंड मे इंटरनेट के माध्यम से टिकट आपके हाथ मे होता है। मॉल, बाज़ार या दुकान जाने से थक जाएंगे तो घर बैठे ऑनलाइन ऑर्डर कर शॉपिंग कर सकते है। मानो तो इंटरनेट ने मनुष्य के जीवन को एकदम सरल और सुगम बना दिया है। इन सारी सुविधाओं का लाभ उठाने के लिए आपको एक सक्रिय इंटरनेट कनैक्शन वाला जीपीआरएस समर्थ वाला फोन या कम्पुटर लेने की आवश्यकता होती है। इसके बाद सारी दुनिया ‘वेब की उँगलियों’ पर नाचती है। सच कहूँ तो इंटरनेट ने सूचना एवं प्रोढ़ोगिकी के क्षेत्र मे एक क्रांति लाने का काम किया है।